70. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Α2/1079 της 17 Αυγ./10 Σεπτ. 1984 (ΦΕΚ Β' 628) Κατατάξεις στην ανώτερη εκκλησιαστική σχολή Αθηνών. Έχοντας υπόψη: 1.Τις διατάξεις των άρθρ. 8, 10 και 11 του Νόμ. 1286/82"μετεγγραφές και κατατάξεις στην τριτοβάθμια εκπαίδευση (ΦΕΚ 119/82 τ.Α'). 2.Το έγγραφο της ανώτερης εκκλησιαστικής σχολής Αθηνών 210/18.6.84. 3.Την αριθ. Η.3502/27.4.83 απόφαση του Υπουργού Εθν. Παιδείας και Θρησκευμάτων, για την ανάθεση αρμοδιοτήτων στο Γενικό Γραμματέα, αποφασίζουμε : Καθορίζουμε τα έτη και τα ποσοστά των κατατασσομένων, την προθεσμία υποβολής αίτησης για κατάταξη, το είδος των απαιτουμένων δικαιολογητικών, τον τρόπο επιλογής και τα διαδικαστικά θέματα των κατατάξεων στην ανώτερη εκκλησιαστική σχολή Αθηνών ως ακολούθως: Άρθρ.1.-Ποσοστά και έτη κατάταξης: 1.Στο Α' έτος σπουδών της ανώτερης εκκλησιαστικής σχολής Αθηνών κατατάσσονται: α)Σε ποσοστό 10 % φοιτητές Α.Ε.Ι. εσωτερικού ή ομοταγών του εξωτερικού ως και σπουδαστές παραγωγικών σχολών αξιωματικών των ενόπλων δυνάμεων και των σωμάτων ασφαλείας. Οι φοιτητές ή σπουδαστές πρέπει να έχουν τελειώσει με επιτυχία όλα τα μαθήματα που διδάσκονται στο Α' έτος της σχολής προέλευσης ή τον αριθμό μαθημάτων που απαιτείται για τα πρώτα 2 εξάμηνα του τμήματος προέλευσης. β)Σε ποσοστό 10 % πτυχιούχοι ανώτερων σχολών εποπτείας του υπουργείου εθνικής παιδείας και θρησκευμάτων ή ομοταγών σχολών εξωτερικού. 2.Στο Β' έτος σπουδών της ανώτερης εκκλησιαστικής σχολής Αθηνών. α)Σε ποσοστό 10 % πτυχιούχοι Α.Ε.Ι. εσωτερικού ή ομοταγών του Εξωτερικού ως και απόφοιτοι των παραγωγικών σχολών αξιωματικών των απλών δυνάμεων και των σωμάτων ασφαλείας. β)Σε ποσοστό 10 % πτυχιούχοι ανώτερων σχολών υπουργείου εθνικής παιδείας και θρησκευμάτων. Τρόπος επιλογής – εξετάσεις - μαθήματα Άρθρ.2.-1.Η κατάταξη στο Α' έτος σπουδών δίνεται δίχως εξετάσεις, με την επιφύλαξη της επόμενης παραγράφου. 2.Σε περίπτωση που ο αριθμός των υποψηφίων για κατάταξη στο Α' έτος σπουδών είναι μεγαλύτερος από τα ποσοστά κατάταξης θα γίνονται εξετάσεις σε δύο μαθήματα που θα ορίσει ο σύλλογος των καθηγητών της σχολής. 3.Η κατάταξη στο Β' έτος σπουδών γίνεται με εξετάσεις, με τη φροντίδα της σχολής υποδοχής, σε μέρος μαθημάτων που διδάσκονται στη σχολή, με ενδεικτικό παράδειγμα α) την εισαγωγή στην Παλαιά και Καινή Διαθήκη, β)ερμηνεία Παλαιάς και Καινής Διαθήκης, γ)Εκκλησιαστική Ιστορία δ) Ιστορία δογμάτων. Τα μαθήματα, η ύλη και η όλη διαδικασία της διεξαγωγής των εξετάσεων, καθορίζονται με απόφαση της σχολής υποδοχής. 4.Η σειρά κατάταξης πτυχιούχων καθορίζεται από το άθροισμα της βαθμολογίας των εξετάσεων, όπου αυτές διενεργούνται και το βαθμό του πτυχίου. Σε περίπτωση κατάταξης φοιτητή Α.Ε.Ι. ή σπουδαστή παραγωγικών σχολών αξιωματικών των ενόπλων δυνάμεων και των σωμάτων ασφαλείας ή σπουδαστή ανώτερης σχολής εποπτείας του υπουργείου εθνικής παιδείας και θρησκευμάτων λαμβάνεται υπόψη αντί για το βαθμό του πτυχίου το άθροισμα της συνολικής βαθμολογίας του πιστοποιητικού σπουδών της σχολής προέλευσης. 5.Όταν η βαθμολόγηση των μαθημάτων στη σχολή προέλευσης, έχει γίνει με διαφορετική κλίμακα βαθμολογίας, η αναγωγή των βαθμών στην ισχύουσα κλίμακα θα γίνεται από το σύλλογο των καθηγητών της σχολής υποδοχής σύμφωνα με την αριθ.Ε3/672/7.6.83 εγκύκλιο του υπουργού εθνικής παιδείας και θρησκευμάτων. 6.Σε περίπτωση που το άθροισμα της συνολικής βαθμολογίας δίνει ισοβαθμία, εγγράφονται και οι ισοβαθμούντες με τον τελευταίο κατατασσόμενο. Προθεσμία και είδος δικαιολογητικών Άρθρ.3.-1.Οι υποψήφιοι για κατάταξη υποβάλλουν στη σχολή υποδοχής αίτηση από 1 έως 20 Σεπτεμβρίου. 2.Στην αίτηση επισυνάπτουν ανάλογα με την περίπτωση τα εξής δικαιολογητικά: α)πτυχιούχοι: Αντίγραφο πτυχίου και πιστοποιητικό σπουδών της σχολής προέλευσης. Από το πιστοποιητικό σπουδών πρέπει να προκύπτουν αναλυτικά τα μαθήματα που παρακολούθησε και εξετάσθηκε ο υποψήφιος σε κάθε έτος ή εξάμηνο σπουδών, οι βαθμοί στα μαθήματα αυτά, καθώς και ο βαθμός του πτυχίου (αριθμητικά). β)Φοιτητές ή σπουδαστές. Πιστοποιητικό σπουδών από το οποίο να προκύπτουν αναλυτικά τα έτη ή εξάμηνα σπουδών που ο υποψήφιος έχει περατώσει με επιτυχία (δηλαδή) έχει εξετασθεί με επιτυχία σε όλα τα μαθήματα που παρακολούθησε και εξετάσθηκε, καθώς και οι βαθμοί στα μαθήματα αυτά. γ)Οι πτυχιούχοι ή φοιτητές ή σπουδαστές του εξωτερικού πρέπει να υποβάλουν και βεβαίωση του οργάνου που είναι αντίστοιχα αρμόδιο, για το ομοταγές της σχολής προέλευσης, το οποίο ορίζεται με την παρ. 13 του άρθρ. 5 του Νόμ. 1286/82. Η σχολή υποδοχής αν διαπιστώσει αδυναμία κατάταξης, ως προς το έτος σπουδών υποψηφίων  πτυχιούχων, φοιτητών και σπουδαστών που  προέρχονται από ανώτατες ή ανώτερες σχολές  του εξωτερικού, ζητούν την άμεση συνεργασία (Μετά τη σελ..212,0102)  Σελ..212,0103 Τεύχος Η11 – Σελ. 41 Εκκλησιαστικές Σχολές 33.Δ.γ.70 απευθείας του ΔΙΚΑΤΣΑ ή του Ι.Τ.Ε. ή άλλου αρμόδιου οργάνου, σύμφωνα με τις διακρίσεις των άρθρ. 8 και 10 του Νόμ.1286/82. Τα έγγραφα που υποβάλλονται σε αντίγραφα πρέπει να είναι νόμιμα επικυρωμένα. 4)Τα έγγραφα που είναι σε ξένη γλώσσα πρέπει να είναι επίσημα μεταφρασμένα. Διαδικαστικά θέματα Άρθρ.4.-1.Μετά το πέρας της διαδικασίας κατάταξης η σχολή υποδοχής ανακοινώνει τον πίνακα των κατατασσομένων και τους ειδοποιεί με κάθε πρόσφορο μέσο για την εγγραφή και φοίτηση μέσα σε 10 μέρες. Με την εγγραφή πρέπει να προσκομίσουν και τα απαραίτητα δικαιολογητικά που προβλέπονται από το νόμο (πιστοποιητικό υγείας, πιστοποιητικό δήμου ή κοινότητας, συγκατάθεση μητροπολίτη ή συστατικό γράμμα του οικείου μητροπολίτη κ.λ.π.). 2.Κατατασσόμενος που δεν προσέρχεται για εγγραφή μέσα στην τασσόμενη προθεσμία, χάνει το δικαίωμα εγγραφής, το οποίο αποκτά ο αμέσως επόμενος στον αντίστοιχο πίνακα επιτυχίας. 3.Η σχολή υποδοχής απευθύνεται απευθείας στο διαπανεπιστημιακό κέντρο αναγνώρισης τίτλων σπουδών αλλοδαπής (ΔΙΚΑΤΣΑ) και στο Ινστιτούτο τεχνολογικής εκπαίδευσης (Ι.Τ.Ε.) ή άλλο αρμόδιο όργανο για την επίλυση οποιουδήποτε προβλήματος, σχετικά με το ομοταγές των σχολών του εξωτερικού. 4.Το ΔΙΚΑΤΣΑ και το ΙΤΕ, προς τα οποία κοινοποιείται η απόφαση τούτη έχουν καθήκον να απαντούν, όσο το δυνατόν γρηγορότερα στους ενδιαφερομένους. 5.Η σχολή, μετά το πέρας της διαδικασίας των κατατάξεων και την πραγματοποίηση της εγγραφής των κατατασσομένων, υποβάλλει στη διεύθυνση εκκλησιαστικής εκπαίδευσης συγκεντρωτικό πίνακα, στον οποίο εμφανίζονται: α)Οι ανώτατες και ανώτερες σχολές προέλευσης των ενδιαφερομένων για κατάταξη. β)τα μαθήματα στα οποία εξετάσθησαν οι υποψήφιοι για κατάταξη. γ)Ο αριθμός αυτών που κατετάγησαν στη σχολή. δ)σχετικές παρατηρήσεις, για βελτίωση του συστήματος κατατάξεων στο μέλλον. 